b'\n_START_ARTICLE_\nVirka\n_START_PARAGRAPH_\nVirka on erillisell\xc3\xa4 p\xc3\xa4\xc3\xa4t\xc3\xb6ksell\xc3\xa4 perustettu palvelussuhde julkisoikeudelliseen yhteis\xc3\xb6\xc3\xb6n. Virkoja on valtionhallinnossa, kunnallisissa teht\xc3\xa4viss\xc3\xa4 ja muissa julkisoikeudellisissa yhteis\xc3\xb6iss\xc3\xa4._NEWLINE_Virkaan valitaan viranhaltija, jolla on yleens\xc3\xa4 koeaika. Virka voi olla m\xc3\xa4\xc3\xa4r\xc3\xa4aikainen tai jatkuva ja sill\xc3\xa4 on muodolliset p\xc3\xa4tevyysehdot, jotka nimitett\xc3\xa4v\xc3\xa4n on t\xc3\xa4ytett\xc3\xa4v\xc3\xa4. P\xc3\xa4tevien hakijoiden puuttuessa virkaan voidaan nimitt\xc3\xa4\xc3\xa4 v\xc3\xa4liaikaisesti ep\xc3\xa4p\xc3\xa4tev\xc3\xa4 hakija._NEWLINE_Virasta voi tietyiss\xc3\xa4 tilanteissa saada virkavapaata s\xc3\xa4ilytt\xc3\xa4en viran._NEWLINE_Mik\xc3\xa4li julkishallinnon yksikk\xc3\xb6 ulkoistetaan tai yksityistet\xc3\xa4\xc3\xa4n, viranhaltija voi joissakin tapauksissa jatkaa yhti\xc3\xb6itettyn\xc3\xa4 virkamiehen\xc3\xa4, mutta varsinainen virka lakkautetaan ja teht\xc3\xa4v\xc3\xa4n hoitamiseen aletaan soveltaa elinkeinoel\xc3\xa4m\xc3\xa4n s\xc3\xa4\xc3\xa4nt\xc3\xb6j\xc3\xa4. Valtion virka on valtakunnallinen ja kunnan tai kaupungin virka on kuntakohtainen.'